Belarus. Disidenta Maria Kolesnikova rămâne în arest preventiv până în noiembrie.
O instanţă din Belarus a decis, vineri, menţinerea în arest preventiv a disidentei Maria Kolesnikova. Kolesnikova, unul dintre liderii opoziţiei, rămâne închisă până pe 8 noiembrie, anunţă avocatul acesteia.
Maria Kolesnikova, în vârstă de 38 de ani, este inculpată pentru "acţiuni în sensul subminării securităţii naţionale a Belarusului", a comunicat Comisia de investigaţii.Avocatul disidentei a anunţat vineri că aceasta a fost plasată în arest preventiv până pe 8 noiembrie.Maria Kolesnikova a fost arestată după ce s-a opus expulzării în Ucraina.În Belarus au loc proteste masive faţă de realegerea în funcţie a preşedintelui Aleksandr Lukaşenko.